Frank Wilczek

Frank Anthony Wilczek (* 15. máj 1951, New York, New York, USA) je americký fyzik, profesor fyziky na Massachusettskom technologickom inštitúte. Je zakladajúcim riaditeľom T. D. Lee Institute a hlavným vedcom vo Wilczek Quantum Center na Šanghajskej dopravnej univerzite v Šanghaji, profesorom na Arizona State University a riadnym profesorom na Stockholms universitet.

V roku 2004 získal Nobelovu cenu za fyziku spolu s Davidom Grossom z University of California a Davidom Politzerom z California Institute of Technology „za objav asymptotickej slobody v teórii silnej interakcie“.

Životopis
Narodil sa v Mineole a je poľsko-talianskeho pôvoduFrank Wilczek - Biographical Navštevoval Martin Van Buren High School v New Yorku. V tomto období si Wilczekovi rodičia uvedomili, že je výnimočný – čiastočne aj vďaka IQ testu, ktorý absolvoval. Bol vychovávaný v katolíckej viere, ale neskôr "stratil vieru v tradičné náboženstvo". Bol označený za agnostikahttp://www.slate.com/articles/arts/books/2015/08/frank_wilczek_s_a_beautiful_question_reviewed.html, ale v roku 2013 vyhlásil, že panteizmus je mu mu bližší.

Svoj bakalársky titul získal na University of Chicago v roku 1970, kde bol aj členom spolku Phi Beta Kappa http://docplayer.net/31086301-Frank-wilczek-curriculum-vitae.html. Magisterský titul z matematiky získal v roku 1972 na Princeton University, kde o dva roky získal aj doktorát z fyziky.https://www.genealogy.math.ndsu.nodak.edu/id.php?id=94768

3. júla 1973 sa oženil s Betsy Devinovou, majú dve dcéry Amity a Mira.

Výskum
V roku 1973, keď ako absolvent spolupracoval s Davidom Grossom na Princeton University, objavil asymptotickú voľnosť. Keď sú kvarky v extrémnej blízkosti, jadrová sila medzi nimi je tak malá, že sa správajú skoro ako voľné častice. Táto teória, ktorú nezávisle objavil aj David Politzer, bola dôležitá pre rozvoj kvantovej chromodynamiky.

Wilczek pomohol odhaliť a rozvinúť axióny, anyóny, asymptotickú voľnosť a ďalšie aspekty kvantovej teórie poľa. Pracoval na fyzike kondenzovanej hmoty, astrofyzike a časticovej fyzike.

Súčasný výskum:
 „Čistá“ časticová fyzika: spojenia medzi teoretickými myšlienkami a pozorovateľnými fenoménmi;
 správanie sa hmoty, fázové štruktúry kvarkovej hmoty pri ultra vysokých teplotách a hustote.
 aplikácia časticovej fyziky v kozmológii.
 aplikácia techník teórie poľa na fyziku kondenzovaných materiálov.
 Kvantová teória čiernych dier.

 Referencie 

 Iné projekty 

 Externé odkazy 
 Oficiálna stránka 
 Longer biography at Lifeboat Foundation website
 Papers in ArXiv
 The World's Numerical Recipe
 Wilczek on anyons and superconductivity
 Blog of the Wilczek family's Nobel adventures 

Kategória:Fyzici USA
Kategória:Absolventi University of Chicago
Kategória:Absolventi Princeton University
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Nositelia Lorentzovej medaily
Kategória:Osobnosti USA poľského pôvodu
Kategória:Osobnosti z New Yorku